Gewapende bende beroof Bfn-hotel | Nuus24
Johannesburg – Die Lengau-hotel in Bloemfontein is Vrydagoggend deur 'n bende gewapende rowers beroof, het die Vrystaatse polisie gesê.Kaptein Chaka Marope het gesê vyf mans met klapmusse het die hotel deur middel van die kelderdeur binnegekom."Drie verdagtes het vuurwapens gehad en die ander was met messe gewapen. Hulle het drie sekuritietsbeamptes en 'n kassiere aangehoou," het Marope gesê."Die mans het toe met 'n onbekende hoeveelheid bedrag op die vlug gelaan.""Geen skote is afgevuur en niemand is in die voorval gewornd het," het Marope gesê.Owerhede het besigheidseienaars gewaarsku om oplettend en versigtig te wees gedurende die feesseisoen.Volg Nuus24 op Twitter. - SAPA Omstrede Fury betrek by bekgeveg | Netwerk24
Deur Michael Green 29 Junie 2018 09:47
Die omstrede Tyson Fury soek al weer Deontay Wilder se bloed. Foto: Getty Images
Die voortslepende bekgeveg tussen die swaargewig-bokskampioene Anthony Joshua van Brittanje en Deontay Wilder van Amerika het ’n nuwe wending geneem.
Joshua se landgenoot, Tyson Fury, het Wilder via Instagram om verskoning gevra vir Joshua en sy promotor, Eddie Hearn, se gedrag.
“Hulle wil nie teen jou baklei nie, hulle draai nou al drie maande. Ek sal binne drie sekondes teen jou boks,” het Fury gesê.
Fury het ook gesê hy is die “oorspronklike, ware swaargewigkampioen” van Brittanje.
Hulle wil nie teen jou baklei nie, hulle draai nou al drie maande. Ek sal binne drie sekondes teen jou boks.
Dis nie die eerste keer dat Fury probeer om teen Wilder te boks nie.
Hy het al in Januarie 2016 in New York in die kryt gespring nadat Wilder vir Artur Szpilka uitgeslaan het.
Toe het hy Wilder ’n “bum” genoem, sy onderbaadjie uitgetrek en wou hy sommer daar en dan bolle rol.
In daardie stadium was Fury nog ’n grootmeneer, want hy het kort tevore Wladimir Klitschko as wêreldkampioen onttroon.
Fury het egter toe die pad byster geraak, is vir ’n dwelm-oortreding geskors en het eers onlangs weer begin boks.
Wilder het nog nie op Fury se aanbod reageer nie. Hy het wel in onderhoude ’n stortvloed vloekwoorde oor sy lippe laat rol om uiting aan sy frustrasie met Joshua en Hearn te gee.
Hearn het intussen aan ESPN onthul dat hy ’n tweeledige kontrak aan Wilder gestuur het, wat steeds op die tafel is.
Deontay Wilder het Anthony Joshua intussen ’n “lafaard” genoem. Foto: Getty Images
Wilder word $15 miljoen aangebied om in April volgende jaar teen Joshua in Engeland te boks.
Hearn is ook bereid om Wilder $5 miljoen te betaal om in September of Oktober teen ’n teenstander van sy keuse in Amerika te boks.
Wilder moet egter net eers terug staan sodat Joshua teen Alexander Povetkin van Rusland kan boks.
Die Wêreldboksvereniging het Joshua onlangs beveel om sy titel volgende teen Povetkin te verdedig aangesien hy die eerste aanspraakmaker is en nou al lank vir ’n kans wag.
Joshua is ook die Wêreldboksorganisasie en Internasionale Boksfederasie se kampioen. Wilder is die Wêreldboksraad se kampioen.
Fury boks weer op 18 Augustus in Belfast teen ’n teenstander wie se naam nog bekend gemaak moet word.
Dis nou as hy nie “binne drie sekondes” besluit om volgende teen Wilder te baklei nie.
Meer oor: Deontay Wilder | Tyson Fury | Anthony Joshua | Amerika | Brittanje | Boks | Bekgeveg | Swaargewig | Titelgeveg
Joshua-Wilder-geveg vir eers gebêre
Mbenge laat Argentyn boet vir bytery
Thulani se teenstander g’n feetjie